
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595





         Р Е Ш Е Н И Е  
                                                         №  РС-500-20-117


Днес, 16.12.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-180 от 17.08.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/500/07.08.2020г. 
Сигналът е подаден против Цветанка * Йотина – кмет на Община М..
По същество, твърденията в сигнала са, че в продължение на години, от 2007г., в които Цветанка Йотина е кмет на Община М., между общината и сина й – Б. Е. Й., както и между общината и зет й, са сключвани договори за отдаване  под наем  на общински имоти, като синът й е закупил  имоти – общинска собственост. При проверка от МЗХГ е установено, че някои от тези имоти са отдадени под наем от общината неправомерно, а съставянето на актове за общинска собственост за същите имоти е в разрез с разпоредбите на чл. 2 и чл. 3 от Закона за общинската собственост (ЗОС), т.к. не е спазен редът по чл. 30 от Закона за собствеността и ползването на земеделски земи (ЗСПЗЗ), от което следва, че същите имоти са все още държавна собственост. На 11.10.2018г. в МЗХГ са постъпили заявления с рег. № 94-2493/11.10.2018г. и 94-2494/11.10.2018г., с искане за учредяване на право на строеж (пристрояване/надстрояване) в сгради, находящи се в бившия стопански двор на с. М., към които са представени договори за наем между Община М. и сина и зетя на Йотина. Същевременно, със свои решения № 100 и №101 по Протокол № 6 от 27.03.2020г., Общински съвет – М. е дал съгласие да се отпуснат средства за извършване на подобрения на селскостопанските сгради, ползвани от роднините на кмета, по силата на договори за наем № 35/31.03.2015г., № 4/23.03.2015г. и № 5/23.03.2015г. Това инвестиране на средства от страна на общината в имоти, които са дадени на роднините на кмета по неясен начин, буди съмнения за злоупотреба с власт и облагодетелстване на близките на кмета.
Към сигнала са приложени копие писмо-отговор от МЗХГ от 12.12.2019г., 3 бр. АЧОС от 2016г., решения № 100 и № 101 по Протокол № 6/27.03.2020г. на Общински съвет – М., 2 бр. справки за вписвания, отбелязвания и заличавания.
С оглед твърденията в сигнала, Комисията служебно е приобщила доказателства от сигнал с рег. № ЦУ01-С-396/04.09.2018г.: Договор за наем № 4/23.01.2015г. и Допълнително споразумение от 21.11.2016г.; Договор за наем № 5/23.01.2015г. и Допълнително споразумение от 21.11.2016г.; Договор за наем № 35/31.03.2015г.; клетвен лист на Цветанка Йотина за мандатите 2011 – 2015 г. и за 2015 – 2019 г., декларация по чл. 12, т. 1 във вр. с чл. 5 от ЗПУКИ (отм.) от 06.11.2015 г., декларация по чл. 12, т. 2 във вр. с чл. 14 от ЗПУКИ (отм.) от 06.11.2015 г., декларация по чл. 12, т. 4 от ЗПУКИ (отм.) от 21.08.2017 г.,  заповед № 133/22.05.2014 г., заповеди № 64/16.03.2015 г., № 125/27.05.2015 г., № 127/27.05.2015 г. и № 128/27.05.2015 г., договор № 121/08.11.2017 г., договор № 74/19.07.2018 г., договор № 77/19.07.2018 г., договор № 129/14.12.2018 г., договор № 147/21.12.2018 г., удостоверение за съпруг и родствени връзки за роднини по права линия, по съребрена линия – до четвърта степен, включително и по сватовство – до втора степен; обобщена справка за заплатените, както и за дължимите суми по сключените с Община М. договори за наем на общински земи с № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г., платежни документи по договорите за наем, заповеди с № 313/30.12.2015 г., № 202/16.10.2017 г., № 163/28.06.2018 г., № 311/23.11.2018 г., длъжностна характеристика на длъжността „Секретар“ на Община М., обобщена поименна справка за полученото допълнително материално стимулиране на заместник-кмета, секретаря и директорите на дирекции в Община М. за периода от 01.12.2015 г. до 31.12.2018 г., заповеди с № 307/17.12.2015 г., № 77/26.04.2016 г., № 262/20.12.2016 г., № 83/11.04.2017 г., № 167/22.08.2017 г., № 109/29.03.2018 г., № 266/19.10.2018 г., № 321/19.12.2018 г. – свързани с определяне размера на допълнителното материално стимулиране на служителите и работниците в общината.
С оглед твърденията в сигнала, Комисията е изискала и събрала следните доказателства: писмо вх. № ЦУ01/16045/08.09.2020г. на КПКОНПИ с приложения – писмо изх. № РД-94П-215-1/02.09.2020г., клетвен лист от 08.11.2019г., АЧОС № 1553/2016г., АЧОС № 1554/2016г., АЧОС № 1555/2016г., Решение № 100/27.03.2020г., Решение № 101/27.03.2020г., Протокол № 6/27.03.2020г., 2 бр. молби от 19.03.2020г., Удостоверение от старши счетоводител в Община, 2 бр. Удостоверения от секретаря на Община М., Договор № 60/25.06.2019г., Договор № 61/25.06.2019г., Договор за наем № 109/27.09.2019г., Договор за наем № 21/27.01.2020г., Договор за наем № 24/28.01.2020г., пълномощно с нотариална заверка от 18.10.2018г., Договор за наем № 43/03.02.2020г., Заповед № 313/30.12.2015г., Заповед № 72/15.03.2019г., Заповед № 139/27.05.2019г., Заповед № 249/20.09.2019г., Заповед № 319/19.11.2019г., Заповед № 347/19.12.2019г., Заповед № 199/12.08.2019г., Заповед № 214А/23.08.2019г., Заповед № 224/05.09.2019г., Заповед № 232/13.09.2019г., Справка за платените суми по договори; справка от сайта на Община М. - Препис-извлечение от Решение № 475/27.12.2018г., Препис извлечение от Решение № 546/30.05.2019г., Препис извлечение от Решение № 47/17.12.2019г.; писмо вх. № ЦУ-01-18299/12.10.2020г. на КПКОНПИ с приложения – писмо изх. № РД-94П-215-2/09.10.2020г., Договор за безвъзмездно учредяване на вещно право на строеж, пристрояване и надстрояване № 100/15.08.2017г. и Допълнително споразумение от 30.08.2017г., Молба от 04.08.2017г., Протокол за неприсъствено взето решение от 07.08.2017г., Регистрационен отчетен лист, Препис извлечение от Решение № 254 от неприсъствено гласуване, проведено на 07.08.2017г., Заповед № 161/09.08.2017г., Препис извлечение от Решение № 255/29.08.2017г., Заповед № 301/02.12.2015г., Заповед № 158/04.08.2017г., длъжностна характеристика за длъжността секретар, длъжностна характеристика заместник-кмет на община, Обобщена справка за получено ДМС за период 01.01.2019г. до 06.10.2020г., Заповед № 100/19.04.2019г., Заповед № 120/13.05.2019г., Заповед № 138/23.05.2019г., Заповед № 242/19.09.2019г., Заповед № 340/16.12.2019г., Заповед № 124/28.04.2020г.;писмо вх. № ЦУ-01-19974/06.11.2020г. на КПКОНПИ с приложения – писмо изх. № РД-94П-215-3/02.11.2020г. и удостоверение.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени имена, адрес, телефон, електронен адрес и е подписан.
Цветанка * Йотина е кмет на Община М., мандати 2015-2019г. и 2019-2023г., видно от  клетвени листове от 04.11.2015г. и 08.11.2019г.
От справка за съпруга  и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Цветанка * Йотина, е установено, че Цветанка Йотина е майка на Б. Е. Й. и на П. Е. Й.-Р.. П. Е. Й.-Р. е съпруга на П. С. Р.. 

На 23.01.2015г., между Община М., представлявана от Ц. Г. П.-Х. – Секретар на Община М. и главен счетоводител  Н. К. от една страна и П. С. Р. от друга, е сключен договор за наем № 4 за отдаване под наем на сграда № 1 със 1546 кв.м., находяща се в поземлен имот № ***** по КВС, в землище М.. С Допълнително споразумение от 21.11.2016г. е изменен Договор за наем № 4/23.01.2015г. като се предоставя сграда № 1 със застроена площ 1542 кв.м., с идентификатор № ******, разположена в поземлен имот  с идентификатор ******.
На 23.01.2015г., между Община М., представлявана от Ц. Г. П.-Х. – Секретар на Община М. и главен счетоводител  Н. К. от една страна и П. С. Р. от друга, е сключен договор за наем № 5 за отдаване под наем на сграда № 1 със ЗП 1047 кв.м., находяща се в поземлен имот № ***** по КВС, в землище М.. С Допълнително споразумение от 21.11.2016г. е изменен Договор за наем № 5/23.01.2015г. като се предоставя сграда № 1 със застроена площ 1031 кв.м., с идентификатор № ******, разположена в поземлен имот  с идентификатор ****.
На 31.03.2015г., между Община М., представлявана от Ц. Г. П.-Х. – Секретар на Община М. от една страна и Б. Е. Й. от друга, е сключен договор за наем № 35 за отдаване под наем на сграда № 2 със ЗП 913 кв.м., находяща се в поземлен имот № **** по КВС, в землище М.. 
В Писмо изх. № 94-1743 от 12.12.2019г. от заместник-министър на земеделието, храните и горите се посочва, че Община М. с договори за наем № 4/23.01.2015г., № 5/23.01.2015г. и № 35/31.03.2015г. е предоставила под наем през 2015г. имоти, които не са били нейна собственост. В писмото се посочва, че собствеността на същите е „държавна частна“.

Видно от Удостоверение от Секретаря на Община М. Ц. Г. П.-Х., представено с писмо вх. № ЦУ01-16045/08.09.2020г. на КПКОНПИ, през периода от 07.08.2017г. до настоящия момент, Община М. не е сключвала договори за продажба на общински имоти с Б. Е. Й. и П. С. Р., респ. не е продавала общински имоти на тези лица.
Видно от Удостоверение от Секретаря на Община М. Ц. Г. П.-Х., представено с писмо вх. № ЦУ01-16045/08.09.2020г. на КПКОНПИ, през периода от 07.08.2017г. до 31.12.2018г., Община М. не е сключвала договори за отдаване под наем на общински имоти с Б. Е. Й. и П. С. Р., с изключение на земеделски земи.
	
	Със Заповед № 313/30.12.2015 г. кметът на Община М. - Йотина, на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37и от ЗСПЗЗ е възложила на Ц. Г. П.-Х. – Секретар на Община М. да изпълнява правомощията й по разпределение на пасища на собственици и ползватели на животновъдни обекти с пасищни селскостопански животни за територията на Община М..
	Със Заповед № 202/16.10.2017 г. кметът на Община М. - Йотина, на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37в, ал. 10 от ЗСПЗЗ е възложила на Ц. Г. П.-Х. – Секретар на Община М. да изпълнява правомощията й по разпределение на процедурите по служебно разпределение за орна земя, регламентирани в чл. 37в, ал. 3, т. 2 от ЗСПЗЗ, както и за имоти, представляващи частни ниви и полски пътища – общинска собственост, по реда на чл. 37в, ал. 16 от ЗСПЗЗ и чл. 75а, ал. 3 от ППЗСПЗЗ, на територията на Община М..
	На 08.11.2017 г. между Община М., представлявана от секретаря на общината – Ц. Г. П.-Х. и Б. Е. Й. е сключен договор № 121/08.11.2017 г., за наем на недвижим имот – публична общинска собственост.

	Със Заповед № 163/28.06.2018 г. кметът на Община М. - Йотина, на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37и от ЗСПЗЗ, както и на Заповед № 313/30.12.2015 г. е възложила на Ц. Г. П.-Х. – Секретар на Община М.  да изпълнява правомощията й по отдаване под наем на пасища, мери и ливади между Община М. и собственици или ползватели на животновъдни обекти с пасищни селскостопански животни за територията на Община М., за стопанската 2018/2019 г.
	На 19.07.2018 г. между Община М., представлявана от секретаря на общината – Ц. Г. П.-Х. и Б. Е. Й. е сключен договор № 74/19.07.2018 г., за отдаване под наем на земеделски територии земи – пасища, мери и ливади от Общински поземлен фонд.
	На 19.07.2018 г. между Община М., представлявана от секретаря на общината – Ц. Г. П.-Х. и П. С. Р. е сключен договор № 77/19.07.2018 г., за отдаване под наем на земеделски територии земи – пасища, мери и ливади от Общински поземлен фонд.
	На 14.12.2018 г. между Община М., представлявана от секретаря на общината – Ц. Г. П.-Х. и П. С. Р. е сключен договор № 129/14.12.2018 г., за наем на недвижим имот – публична общинска собственост.
	На 21.12.2018 г. между Община М., представлявана от секретаря на общината – Ц. Г. П.-Х. и Б. Е. Й. е сключен договор № 147/21.12.2018 г., за наем на недвижим имот – публична общинска собственост.
	С писмо изх. № РД-24-35-2/08.10.2019 г. председателя на ПК по ЗПУКИ при Общински съвет – М. е представил обобщена справка за заплатените суми по сключените с Община М. договори за наем на общински земи с № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г. към 09.10.2019 г. Видно от същата към 09.10.2019 г. по горните договори е заплатена сума в размер на 36 223,99 лв., като към посочената дата няма дължима сума по договорите. Видно от обобщена справка, удостоверяваща плащанията по така сключените договори с Община М., придружена с платежни документи се установява, че дължимите суми са заплатени в договорените срокове.
	
Със Заповед № 301/02.12.2015 г. кметът на Община М. - Йотина, на основание чл. 44, ал. 2 от ЗМСМА, е възложила на Ц. Г. П.-Х. – Секретар на Община М. да изпълнява правомощията й на кмет на Община М. при резолиране, издаване и подписване на всички документи, касаещи свързани с нея лица по смисъла на ЗПУКИ.
На 04.08.2017г. П. Р. е подал молба до Общински съвет М. за вземане на решение, с което да му бъде учредено право на строеж по отношение имоти с идентификатор ****** и идентификатор *******, предвид изискванията на финансиращия орган по Програма за развитие на селските райони.
Със Заповед № 158/04.08.2017 г. кметът на Община М. - Йотина, на основание чл. 39, ал. 2 от ЗМСМА и чл. 15, ал. 2 от Устройствения правилник на Община М. е наредено на Р. Г. К. – заместник-кмет на Община М. за времето от 07.08.2017г. до 18.08.2017г. вкл., да изпълнява длъжността кмет на Община М.. Контролът по изпълнение на заповедта е възложен на Секретаря на Община М..
С Решение №254/07.08.2017г. от неприсъствено гласуване на Общински съвет М. учредява безвъзмездно право на строеж на П. Р. за извършване на строеж „Реконструкция на животновъдна сграда К-200 за вързано отглеждане на 100 биволици и свободно боксово отглеждане на женски малчета и малкини“, на сграда с идентификатор ****** по Кадастралната карта и кадастралните регистри на с. М.. Разходите по учредяване правото на строеж следва да се поемат от П. Р..	
Със Заповед № 161/09.08.2017 г. вр.и.д. кмет на Община М. – К., на основание чл. 44, ал. 2 от ЗМСМА, чл. 37, ал. 7 от ЗОС и чл. 48 и сл. от Наредбата за придобиване, управление и разпореждане с общинско имущество и във връзка с Решение № 254/07.08.2017г. на Община М. нарежда да се сключи договор между Община М. и П. Р., по силата на който Община М. да учреди безвъзмездно и безсрочно в полза на П. Р. право на строеж, пристрояване и надстрояване на обекти – съгласно одобрен проект за обект „Реконструкция на животновъдна сграда К-200 за вързано отглеждане на 100 биволици и свободно боксово отглеждане на женски малчета и малкини“ и разрешение за строеж № 5 от 02.12.2016г., издадено от главния архитект на Община М. за описаните в посочените документи обекти и строително-монтажни работи върху недвижим имот, представляващ сграда с идентификатор ****** по Кадастралната карта и кадастралните регистри на с. М..
	На 15.08.2017 г. между Община М., представлявана от временно изпълняващия длъжността кмет на община М. – Р. Г. К., съгласно Заповед № 158/04.08.2017г. на кмета на Община М. и директор на дирекция „Обща администрация“ – Н. К., от една страна и П. С. Р. от друга е сключен договор № 100/15.08.2017 г. за безвъзмездно и безсрочно учредяване на вещно право на строеж, пристрояване и надстрояване на П. Р. на обекти – съгласно одобрен архитектурен проект за обект „Реконструкция на животновъдна сграда К-200 за вързано отглеждане на 100 биволици и свободно боксово отглеждане на женски малчета и малкини“ и разрешение за строеж № 5 от 02.12.2016г., издадено от главния архитект на Община М. за описаните в посочените документи обекти и строително-монтажни работи върху недвижим имот, представляващ сграда с  идентификатор ***** по Кадастралната карта и кадастралните регистри на с. М..
	С Решение №255/29.08.2017г. Общински съвет М. отменя Решение № 254 прието по Протокол за неприсъствено решение от 07.08.2017г. 
	На 30.08.2017 г. между Община М., представлявана от Ц. Г. П.-Х. – Секретар на Община М., упълномощена със Заповед № 301/02.12.2015г. на кмета на Община М. и директор на дирекция „Обща администрация“ – Н. К., от една страна и П. С. Р. от друга е сключено Допълнително споразумение към договор № 100/15.08.2017 г., с което се прекратява действието на Договор № 100/15.08.2017г., считано от 30.08.2017г. 
	
	Със Заповед № 72/15.03.2019 г. Ц. Г. П.-Х. – Секретар на Община М., на основание Заповед № 313/30.12.2015г. на кмета на Община М. - Йотина, на основание чл. 44, ал. 2 от ЗМСМА, чл. 37и, ал. 6 от ЗСПЗЗ, чл. 100 от Правилника за прилагане на ЗСПЗЗ и във връзка с Решение № 475/27.12.2018г. на Общински съвет М., е назначила комисия, която да извърши разпределение на свободните пасища, мери и ливади  от Общински поземлен фонд /землища М., Б., С. и Б./, определени с решение № 475/27.12.2018г. на Общински съвет М. за стопанската 2019-2020г., на собственици и ползватели на животновъдни обекти с пасищни селскостопански животни, регистрирани  в интегрираната информационна система на БАБХ и заявили участие в разпределянето за цитираната стопанска година.
	Със Заповед № 139/27.05.2019 г. кметът на Община М. - Йотина, на основание чл. 44, ал. 2 от ЗМСМА, чл. 63, ал. 1 от ЗПКОНПИ и във връзка с чл. 43, ал. 4  от ЗМСМА, чл. 6, ал. 2 от ЗДС и чл. 37и от ЗСПЗЗ, както и чл. 55 и чл. 58 от ЗПКОНПИ е възложила на Ц. Г. П.-Х. – Секретар на Община М. да изпълнява правомощията й по сключване на договори за отдаване под наем на пасища, мери и ливади между Община М. и собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ за територията на Община М., за стопанската 2019-2020г.
	На 25.06.2019 г. между Община М., представлявана от секретаря на общината – Ц. Г. П.-Х., съгласно Заповед № 139/27.05.2019г. на кмета на Община М. и директор на дирекция „Обща администрация“ – Н. К., от една страна и П. С. Р. от друга е сключен договор № 60/25.06.2019 г., на основание чл. 228 и сл. от ЗЗД, чл. 37и, ал. 12 от ЗСПЗЗ и във връзка с Протокол от 30.04.2019г. на комисия назначена със Заповед № 72/15.03.2019г. на Секретаря на Община М. и във връзка с решение № 475/27.12.2018г. на Общински съвет М.. С договора се предоставят за временно и възмездно ползване поземлени имоти с идентификатори № *****, № *****, № *****, № *****, с начин на трайно ползване – пасище и обща площ 127970 кв.м. 
	На 25.06.2019 г. между Община М., представлявана от секретаря на общината – Ц. Г. П.-Х., съгласно Заповед № 139/27.05.2019г. на кмета на Община М. и директор на дирекция „Обща администрация“ – Н. К., от една страна и Б. Е. Й. от друга е сключен договор № 61/25.06.2019 г., на основание чл. 228 и сл. от ЗЗД, чл. 37и, ал. 12 от ЗСПЗЗ и във връзка с Протокол от 30.04.2019г. на комисия назначена със Заповед № 72/15.03.2019г. на Секретаря на Община М. и във връзка с решение № 475/27.12.2018г. на Общински съвет М.. С договора се предоставят за временно и възмездно ползване реално обособена част от поземлен имот с идентификатор № *****, с начин на трайно ползване – пасище и обща площ 63000 кв.м. 
	С Решение №546/30.05.2019г. Общински съвет М. решава да се проведе публичен търг с тайно наддаване за отдаване под наем за срок от 10 години на недвижими имоти частна общинска собственост, описани в решението. Определен е минималният размер на годишния наем, максималния срок на договора и е възложено на кмета на Община М. подготовката, организацията, провеждането на търга и сключването на договора за наем.
	Със Заповед № 199/12.08.2019 г. кметът на Община М. - Йотина, на основание чл. 44, ал. 2 от ЗМСМА и във връзка с чл. 8, ал. 2 от ЗОС, чл. 104 от НРПУРОИ и във връзка с Решение № 546/30.05.2019г. на Общински съвет М., е открила процедура по провеждане на публичен търг с тайно наддаване за отдаване на недвижими имоти – частна общинска собственост, включени в програмата за управление и разпореждане с имоти – общинска собственост за 2019г., с Решение № 464/27.12.2018г. на Общински съвет М.. В заповедта са посочени имотите с АЧОС, идентификатор, НТП, землище и площ. Със заповедта е определена начална тръжна цена и размер на депозита за участие за всеки имот, както и другите условия за участие в търга. Контролът по изпълнението на заповедта е възложен на Секретаря на Община М..
	Със Заповед № 214А/23.08.2019 г. кметът на Община М. - Йотина, на основание чл. 44, ал. 2 и във връзка с провеждане на публичен търг с тайно наддаване за отдаване под наем на недвижими имоти – частна общинска собственост със Заповед № 199/12.08.2019г., е възложено на В. Г. Л. – заместник-кмет на Община М. да изпълнява правомощията й във връзка с провеждане на публичен търг с тайно наддаване за отдаване на недвижими имоти – частна общинска собственост, открит със Заповед № 199/12.08.2019г., в това  число и сключване на договори. Контролът по изпълнение на заповедта е възложен на Секретаря на Община М..
	Със Заповед № 224/05.09.2019 г. В. Л. – заместник-кмет на Община М., на основание чл. 44, ал. 2 от ЗМСМА и чл. 106 от Наредбата за придобиване, управление и разпореждане с общинско имущество, и във връзка с открита процедура със Заповед № 199/12.08.2019г. (Решение № 546/30.05.2019г. на Общински съвет М.), по провеждане на публичен търг с тайно наддаване за отдаване под наем на поземлени имоти – частна общинска собственост е назначена комисия, която да проведе публичен търг с тайно наддаване. Контролът по заповедта е възложен на Секретаря на Община М..
 	Със Заповед № 232/13.09.2019 г. В. Л. – заместник-кмет на Община М., на основание чл. 44, ал. 2 от ЗМСМА и чл. 109 от НРПУРОИ на Общински съвет М. и във връзка с Протокол от 05.09.2019г. на комисия, назначена  със Заповед № 224/05.09.2019г. на заместник-кмета на Община М., по провеждането на публичен търг с тайно наддаване за отдаване под наем на поземлени имоти – частна общинска собственост, е обявен за спечелил търга Б. Е. Й. за имот с № *****, № *****, № *****, № *****. Със заповедта е наредено да се сключат договори за наем със спечелилите търга при посочени в заповедта условия. Контролът по заповедта е възложен на Секретаря на Община М..
	Със Заповед № 249/20.09.2019 г. кметът на Община М. - Йотина, на основание чл. 39, ал. 2 от ЗМСМА и чл. 15, ал. 2 от Устройствения правилник на Община М. е наредила на В. Г. Л. – заместник-кмет на Община М. за времето от 24.09.2019г. до 24.10.2019г. включително да изпълнява длъжността кмет на Община М..
	На 27.09.2019 г. между Община М., представлявана от В. Г. Л.  вр.и.д. кмет на Община М., съгласно Заповед № 249/20.09.2019г. на кмета на Община М., от една страна и Б. Е. Й. от друга е сключен договор № 109/27.09.2019 г., на основание чл. 228 и сл. от ЗЗД, чл. 44, ал. 1, т. 15 от ЗМСМА, чл. 14, ал. 1, ал. 2 и ал. 3 от ЗОС и чл. 19, ал .2 от Наредбата за реда за придобиване, управление и разпореждане  с общинско имущество и Решение № 546/30.05.2019г. на Общински съвет М. и Заповед № 232/13.09.2019г. С договора се предоставят за временно и възмездно ползване поземлени имоти с идентификатори № *****, № *****, № *****, № ***** – с начин на трайно ползване изоставено трайно насаждение, № ****, № ****, № *****, № *****, № ****, № ****, № *****, № *****, № **** с начин на трайно ползване – нива и обща площ 212582 кв.м.

	Със Заповед № 319/19.11.2019 г. кметът на Община М. - Йотина, на основание чл. 44, ал. 2 и във връзка с чл. 43, ал. 4 от ЗМСМА, чл. 6, ал. 2 от ЗДС и чл. 37в, ал. 10 от ЗСПЗЗ, е възложила на Ц. Г. П.-Х. – Секретар на Община М. да изпълнява правомощията й по реализиране на процедурите по служебно разпределение за орна земя, регламентирани в чл. 37в, ал. 3, т. 2 от ЗСПЗЗ, както и за имоти, представляващи  части от ниви и полски пътища – общинска собственост, по реда  на чл. 37в, ал. 16 от ЗСПЗЗ и чл. 75а от ППЗСПЗЗ, намиращи се на територията на Община М..
	С Решение №47/17.12.2019г. Общински съвет М., на основание чл. 37в, ал. 16 от ЗСПЗЗ, чл. 21, ал. 1, т. 23 и ал. 2 от ЗМСМА, предоставя за ползване имоти-части от полски пътища, попадащи в масивите за ползване на територията на Община М., за стопанската 2019/2020г., по цена в размер на средното годишно рентно плащане за съответното землище и включени в Заповед на ОДЗ- *** по землища, както следва: М. – 17 лв./дка; С. – 17 лв./дка; К. – 10 лв./дка; Б. – 19 лв./дка; Б. – 20 лв./дка.
	Със Заповед № 347/19.12.2019 г. кметът на Община М. - Йотина, на основание чл. 21, ал. 1, т. 8 от ЗМСМА, във връзка с чл. 37в, ал. 10 и ал. 16 от ЗСПЗЗ, чл. 75а от ППЗСПЗЗ и Решение № 47/17.12.2019г. на Общински съвет М. е наредила да се предоставят за ползване земеделски земи от Общински поземлен фонд – М., представляващи части от ниви и части от полски пътища на ползватели, които отговарят на изискванията на чл. 37в, ал. 10 и ал. 16 от ЗСПЗЗ и подали заявления за сключване на договор за наем за стопанската 2019-2020г. Възложила е на Секретаря на Община М. да сключи едногодишни договори за наем за имотите, с ползвателите на масивите за стопанската 2019-2020г., по цени в размер на средното годишно рентно плащане за землищата в Община М., като сключването на договора за наем да се извърши след представяне в общината на платежен документ за внесена наемна вноска. Контролът по изпълнението на заповедта е възложен на заместник-кмета на Община М.. 
	На 27.01.2020 г. между Община М., представлявана от секретаря на общината – Ц. Г. П.-Х., съгласно Заповед № 319/19.11.2019г. на кмета на Община М., от една страна и П. С. Р. – земеделски производител от друга, е сключен договор № 21/27.01.2020 г., на основание чл. 228 от ЗЗД във връзка с чл. 37в, ал. 10 от ЗСПЗЗ, Решение № 47/17.12.2019г. на Общински съвет М. и Заповед № 347/19.12.2019г. С договора се предоставят за ползване части от общински имоти частна и публична общинска собственост, представляващи „ниви и полски пътища“, попадащи в масивите за ползване в землищата на Община М. с обща площ 5,926 дка.
	На 28.01.2020 г. между Община М., представлявана от секретаря на общината – Ц. Г. П.-Х., съгласно Заповед № 319/19.11.2019г. на кмета на Община М., от една страна и Б. Е. Й. – земеделски производител от друга, е сключен договор № 24/28.01.2020 г., на основание чл. 228 от ЗЗД във връзка с чл. 37в, ал. 10 от ЗСПЗЗ, Решение № 47/17.12.2019г. на Общински съвет М. и Заповед № 347/19.12.2019г. С договора се предоставят за ползване части от общински имоти частна и публична общинска собственост, представляващи „ниви и полски пътища“, попадащи в масивите за ползване в землищата на Община М. с обща площ 416,582 дка.
	На 03.02.2020 г. между Община М., представлявана от секретаря на общината – Ц. Г. П.-Х., съгласно Заповед № 319/19.11.2019г. на кмета на Община М., от една страна и Б. Е. Й. – земеделски производител от друга, е сключен договор № 43/03.02.2020 г., на основание чл. 228 от ЗЗД във връзка с чл. 37в, ал. 10 от ЗСПЗЗ, Решение № 47/17.12.2019г. на Общински съвет М. и Заповед № 347/19.12.2019г. С договора се предоставят за ползване части от общински имоти частна и публична общинска собственост, представляващи „ниви и полски пътища“, попадащи в масивите за ползване в землищата на Община М. с обща площ 6,151 дка.
	Видно от справка за заплатените суми по сключените с Община М., представена с  писмо вх. № ЦУ01-16045/08.09.2020г. на КПКОНПИ от председателя на ПКПККОНПИ към Общински съвет М., договори за наем № № 61/25.06.2019 г., № 60/25.06.2019 г., № 109/27.09.2019 г., № 24/28.01.2020 г., № 21/27.01.2020 г. и № 43/03.02.2020 г., към 01.09.2020 г. няма дължима сума по договорите, като общо заплатената сума е в размер на 11938,03 лв.

На 19.03.2020г. П. Р. е подал молба до Общински съвет М. за даване на съгласие за извършване на подобрения на имоти с идентификатор **** и идентификатор *****, предвид проверка на компетентните органи относно отговаряне на сградите за животновъден обект, както и възстановяване на направените разходи, ако правата му бъдат прекратени предсрочно.	Молбата е разгледана на заседание на Общински Съвет М. по т. 5 от Протокол №6/27.03.2020г.
С Решение № 100/27.03.2020г. Общински съвет М., дава съгласие да бъдат извършени подобрения на селскостопанска сграда с идентификатор ***** и застроена площ 1031 кв.м. и друг вид сграда за обитаване с идентификатор ***** и застроена площ 1542 кв.м., ползвани от П. С. Р. по силата на Договор за наем № 4 от 23.01.2015г.  и Договор за наем № 5 от 23.01.2015г. С втора точка на решението Общински съвет М. дава съгласие при предсрочно прекратяване на договорите и/или при изтичане на техните срокове да бъдат възстановени от общината на П. Р. направените разходи за извършване на подобренията, срещу представяне на съответните разходооправдателни документи.

На 19.03.2020г. Б. Й. е подал молба до Общински съвет М. за даване на съгласие за извършване на подобрения на имот с идентификатор *****, предвид проверка на компетентните органи относно отговаряне на сградите за животновъден обект, както и възстановяване на направените разходи, ако правата му бъдат прекратени предсрочно. Молбата е разгледана на заседание на Общински Съвет М. по т. 6 от Протокол №6/27.03.2020г.	
	С Решение № 101/27.03.2020г. Общински съвет М., дава съгласие да бъдат извършени подобрения на селскостопанска сграда с идентификатор ***** и застроена площ 913 кв.м., ползвана от Б. Й. по силата на Договор за наем № 35 от 31.03.2015г. С втора точка на решението Общински съвет М. дава съгласие при предсрочно прекратяване на договорите и/или при изтичане на техните срокове да бъдат възстановени от общината на Б. Й. направените разходи за извършване на подобренията, срещу представяне на съответните разходооправдателни документи.
Видно от Удостоверение от старши счетоводител на Община М. Н. Т., представено с писмо вх. № ЦУ01-16045/08.09.2020г. на КПКОНПИ от председателя на ПКПККОНПИ към Общински съвет М., Община М. не е изплащала средства за извършени подобрения на имоти с идентификатори ****, ****, ****, съгласно решения № 100 и № 101 от Протокол № 6/27.03.2020г. на Общински съвет М..

	От представената обобщена поименна справка за полученото допълнително материално стимулиране за периода от 01.12.2015 г. до 31.12.2018 г. на заместник-кмета, секретаря на общината и директорите на дирекции в Община М. се установява, че същите за 2015 г. са получили по 100 лв., по 200 лв. за 2016 г., по 330 лв. за 2017 г. и по 600 лв. за 2018 г.
	От представената обобщена поименна справка за полученото допълнително материално стимулиране за периода от 01.01.2019 г. до 06.10.2020 г. на заместник-кмета, секретаря на общината и директора на дирекция „ОА“ в Община М. се установява, че заместник-кмета и секретаря на общината за 2019г. са получили по 780 лв., директора на дирекция „ОА“ – 730 лв., същите до 06.10.2020г. са получили по 200 лв. Заместник-кметът и секретарят на общината за 2019г. са получили 50 лв. повече от директора на дирекция „ОА“ на основание Заповед № 138/23.05.2019г. във връзка с организацията и провеждането на празника 24.05.2019г., ведно с петима други служители в Община М..

	С писмо вх. №  ЦУ-01-19974/06.11.2020г. на КПКОНПИ от председателя на ПКПКОНПИ към Общински съвет М. е представено писмо изх. № РД-94П-215-3/02.11.2020г. от заместник-кмета на Община М. с приложено удостоверение от служителя заемащ длъжността деловодител в Община М.. В  писмо изх. № РД-94П-215-3/02.11.2020г. от заместник-кмета на Община М. се посочва, че във връзка с Решение № 100/27.03.2020г. и Решение № 101/27.03.2020г. на Общински съвет М. няма издавани актове от кмета на общината или от друго длъжностно лице от Общинската администрация. В писмото се посочва, че през периода 15.08.2017г. – 30.08.2017г., във връзка с учредено безвъзмездно право на строеж на П. Р. по отношение на сграда с идентификатор ****, Решение № 254/07.08.2017г. на Общински съвет М. и Договор № 100/15.08.2017г., прекратен с Допълнително споразумение от 30.08.2017г., няма издавани актове от кмета на общината или от друго длъжностно лице от Общинската администрация. В  потвърждение на изложеното е представено Удостоверение от Г. Н. К. изпълняваща длъжността „Деловодител” в Община М. и длъжностно лице, което води регистъра на заповедите и кореспонденцията.


Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на Община М. за мандати 2015-2019г. и 2019-2023г., Цветанка * Йотина е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
С оглед горното КПКОНПИ е компетентна да разгледа подадения сигнал.

В хода на производството се установи, че Цветанка * Йотина е свързано лице по смисъла на § 1, т. 15, б. „а“ от ДР на ЗПКОНПИ с Б. Е. Й.(син), и П. С. Р. (зет).
Съгласно чл. 44, ал. 1, т. 1 от Закона за местното самоуправление и местната администрация (ЗМСМА), кметът на общината ръководи цялата изпълнителна дейност на общината. Съгласно разпоредбата на чл. 43, ал. 1 от ЗМСМА кметът на общината назначава безсрочно секретар на общината, а съгласно ал. 4 секретарят на общината изпълнява и други функции, възложени му от кмета на общината, със закон или с друг нормативен акт. Съгласно чл. 44, ал. 2 от ЗМСМА в изпълнение на своите правомощия кметът на общината издава заповеди.
Съгласно чл. 27, ал. 2, т. 1 от АПК, липсата на влязъл в сила административен акт със същия предмет и страни, пред същия орган, е абсолютна процесуална предпоставка за развитие на производството по сигнала, за която Комисията следи служебно. 
 В хода на производството бе установено, че в частта относно сключени договори № 121/08.11.2017г., № 74/19.07.2018г., № 147/21.12.2018г. за наем между Община М. и Б. Й., съответно сключени договори за наем между Община М. и П. Р. № 77/19.07.2018г. и № 129/14.12.2018г., Комисията се е произнесла с Решение № РС-396-18-003 от 15.01.2020 г. по сигнал с рег. № рег. № ЦУ01/С-396/04.09.2018 година. Решението е влязло в сила на 28.02.2020 г., от което следва, че в тази му част производството по сигнала следва да бъде прекратено.
Цветанка Йотина е издала Заповед № 301/02.12.2015 г. и Заповед № 158/04.08.2017г. но същите не са предмет на проверка, тъй като са извън срока по чл. 73 от ЗПКОНПИ.
	
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.

В качеството си на кмет на Община М., Цветанка * Йотина е упражнила правомощия по служба като е издала Заповеди № 139/27.05.2019г., № 214А/23.08.2019г. и № 319/19.11.2019г., за делегиране на правомощия, и Заповед № 199/12.08.2019г. за откриване процедура по провеждане на публичен търг с тайно наддаване за отдаване на недвижими имоти – частна общинска собственост, Заповед № 249/20.09.2019г. за определяне изпълняващ длъжността кмет, Заповед № 347/19.12.2019г. за предоставяне за ползване земеделски земи от Общински поземлен фонд – М..

   Упражнените правомощия по служба от Цветанка * Йотина във връзка с издаването на Заповеди № 139/27.05.2019г., № 319/19.11.2019г. и № 214А/23.08.2019г. не са в частен интерес – неин или на свързаните с нея лица. Делегирането представлява възможност, временно – за определен случай или период от време, съгласно конкретната обстановка и преценка на горестоящ административен орган, той да предостави част от правомощията си на някой от подчинените му органи. Подчиненият орган издава актове въз основа на това специално овластяване от органа, в чиято компетентност поначало е решаването на съответния проблем. Обикновено делегацията е продиктувана от фактическата невъзможност по-горният орган да реализира своевременно на необходимостта от издаване на множество актове на територията на по-голям район.
	Съдебната практика не възприема наличието на субординация и йерархическа подчиненост между този, който оказва влияние и този върху когото се оказва влияние, за достатъчно основание  за установяване на конфликт на интереси, поради което Комисията е изискала и събрала доказателства относно евентуални благоприятни последици върху подчиненото на лицето, заемащо висша публична длъжност, лице.(Решение № 3301 от 17.05.2013 г. на АССГ, Второ отделение 27 с-в по адм.дело № 7607/2012 г. и Решение  № 5966 от 30.04.2014 г. на ВАС – Седмо отделение по адм.дело № 14280/2013 г.)
	Не се установи Ц. Г. П.-Х.,  в качеството си на секретар на Община М., както и В. Г. Л. да са получавали  по-високо допълнително материално стимулиране един от друг, както и различно от това на директорите на дирекции в Община М., във връзка с делегираните им правомощия  със Заповеди № 139/27.05.2019г., № 319/19.11.2019г. и № 214А/23.08.2019г. 

	Упражнените правомощия по служба от Цветанка * Йотина във връзка с издаването на Заповед № 249/20.09.2019г. не са в частен интерес – неин или на свързаните с нея лица, тъй като със заповедта е определен В. Л. – заместник кмет на Община М. да изпълнява длъжността кмет на Община М. в периода 24.09.2019г. до 24.10.2019г. На 27.10.2019г. са проведени избори за общински съветници и кметове. Съгласно чл. 161 от Изборния кодекс кандидат, който е държавен или местен орган или заема служба в администрацията на държавен или местен орган, с изключение на кандидат за общински съветник, задължително ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите. 

	Упражнените правомощия по служба от Цветанка * Йотина във връзка с издаването на Заповед № 199/12.08.2019г. не са в частен интерес – неин или на свързаните с нея лица, тъй като заповедта не касае конкретни лица, а е свързана с подготовката, организацията, провеждането на публичен търг с тайно наддаване за отдаване на недвижими имоти – частна общинска собственост, включени в програмата за управление и разпореждане с имоти – общинска собственост за 2019г., възложени на кмета на Община М. с Решение № 546/30.05.2019г. на Общински съвет М.. Подготовката, организацията, провеждането на публичен търг и обявяването на спечелил търга е извършено от В. Л. – заместник-кмет на Община М. съгласно Заповед № 214А/23.08.2019г.

	Упражнените правомощия по служба от Цветанка * Йотина във връзка с издаването на Заповед № 347/19.12.2019г. не са в частен интерес – неин или на свързаните с нея лица, тъй като е в изпълнение на Решение № 47/17.12.2019г. на Общински съвет М., не касае конкретни лица, и със заповедта е наредено да се предоставят за ползване земеделски земи от Общински поземлен фонд – М., представляващи части от ниви и части от полски пътища на ползватели, които отговарят на изискванията на чл. 37в, ал. 10 и ал. 16 от ЗСПЗЗ и подали заявления за сключване на договор за наем за стопанската 2019-2020г., както и е възложено на Секретаря на Община М. да сключи едногодишни договори. Освен това сключването на договорите е извършено от Ц. П.-Х. – секретар на Община М., упълномощена със Заповед № 319/19.11.2019г.

В хода на административното производство не се установи Цветанка * Йотина, в качеството й на кмет на община М., да е упражнила правомощия по служба във връзка със сключването на договори № 100/15.08.2017г., № 60/25.06.2019г., № 21/27.012020г. и Допълнително споразумение от 30.08.2017г., сключени с П. С. Р., договори № 61/25.06.2019г., № 109/27.09.2019г., № 24/28.01.2020г. и № 43/03.02.2020г., сключени с Б. Е. Й., както и във връзка с издаването на Заповед № 161/09.08.2017г., за сключване на договор и Заповед № 232/13.09.2019г., с която Б. Й. е обявен за спечелил публичен търг за отдаване под наем на поземлени имоти- частна общинска собственост. Една част от горните актове са подписани от Секретаря на Община М. – Ц. Г. П.-Х., друга от Р. Г. К. или В. Г. Л., в качеството им на заместник-кметове на Община М.. 
Не се установи Цветанка * Йотина, в качеството й на кмет на община М., да е упражнила правомощия по служба във връзка с Решение № 254/07.08.2017г. и Решение № 255/29.08.2017г. на Общински съвет М. относно учредяване право на строеж и последващото му отменяне,  както и във връзка с Решение № 100/27.03.2020г. и Решение № 101/27.03.2020г. на Общински съвет М. относно дадено съгласие за извършване на подобрения на селскостопански сгради, ползвани от П. Р. и Б. Й..
Липсата на упражнено правомощие по служба от страна на лицето, заемащо висша публична длъжност, както и на който и да е от останалите елементи от понятието „конфликт на интереси“ изключва наличието на нарушение на забраните на Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 

РЕШИ:

  		НЕ УСТАНОВЯВА конфликт на интереси по отношение на Цветанка * Йотина с ЕГН **********, кмет на Община М. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с  издаването на Заповеди № 139/27.05.2019г., № 319/19.11.2019г. и № 214А/23.08.2019г., № 249/20.09.2019г., № 199/12.08.2019г. и № 347/19.12.2019г., поради липса на частен интерес, неин или на свързано с нея лице. 

		НЕ УСТАНОВЯВА конфликт на интереси по отношение на Цветанка * Йотина с ЕГН **********, кмет на Община М. и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с Договори № 100/15.08.2017г., № 60/25.06.2019г., № 21/27.01.2020г. и Допълнително споразумение от 30.08.2017г., сключени с П. С. Р., договори № 61/25.06.2019г., № 109/27.09.2019г., № 24/28.01.2020г. и № 43/03.02.2020г. сключени с Б. Е. Й., издаването на Заповед № 161/09.08.2017г. и Заповед № 232/13.09.2019г., и Решения № 254/07.08.2017г., № 255/29.08.2017г., № 100/27.03.2020г. и № 101/27.03.2020г. на Общински съвет М., поради липса на упражнени правомощия по служба. 

		ПРЕКРАТЯВА производството по сигнал с рег. № ЦУ01/С-500/07.08.2020г. срещу Цветанка * Йотина с ЕГН **********, в останалата му част. 

Препис от решението да се изпрати на Окръжна прокуратура ***, с оглед преценка за реализиране на правомощията по чл. 76, ал. 2 от ЗПКОНПИ.

Препис от решението да се изпрати на Цветанка * Йотина – кмет на Община М., на основание чл. 75, т. 1 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 



КОМИСИЯ:

ПРЕДСЕДАТЕЛ:……………………….…………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………………/АНТОАНЕТА ЦОНКОВА/

ЧЛЕН:…………………...……………....…………../ПЛАМЕН ЙОЦОВ/

ЧЛЕН:…………………………………................../СИЛВИЯ КЪДРЕВА/

